મુંબઈની ટ્રેનોની સર્વિસનું ડીસી (ડાયરેક્ટ કરન્ટ)થી એસી (ઑલ્ટરનેટ કરન્ટ)માં વિદ્યુતીકરણ થયા બાદ મુંબઈની લોકલમાં એસી ટ્રેનનો સમાવેશ કરવાનું સપનું સાકાર થઈ શકે એમ છે. આગામી રેલવે-બજેટમાં એસી ટ્રેનના પ્રસ્તાવને મૂકવા પહેલાં આ પ્રોજેક્ટને રેલવેપ્રધાન દિનેશ ત્રિવેદીની અનુમતિ જરૂરી રહેશે. અત્યાર સુધી પેપર પર રહેલા પ્રોજેક્ટનો ખરો આધાર ટ્રાયલ રન અને ચલાવવા માટેની કાર્યપદ્ધતિ સાથે કેટલા લોકો એસી ટ્રેનોનો ઉપયોગ કરશે એના પર છે. અત્યારની લોકલના દરેક ડબ્બામાં પરવાનગીની સંખ્યા કરતાં વધારે અંદાજે ૫૦૦ લોકો પ્રવાસ કરે છે જે એસી લોકલ માટે અશક્ય રહેશે.